Bikarúrslit karla og kvenna í körfubolta verða spiluð á morgun. Stjarnan og Njarðvík mætast í karlaflokki og Haukar og Fjölnir í kvennaflokki.
Ríkjandi bikarmeistarar Stjörnunnar í körfubolta karla geta varið titilinn því þeir tryggðu sig í gærkvöldi áfram í úrslitaleik keppninnar sem verður spilaður á morgun. Þar mæta Stjörnumenn Njarðvíkingum.
Stjarnan tók á móti Tindastóli í Ásgarði í seinni undanúrslitaleiknum í gær. Garðbæingar byrjuðu betur og voru fjórum stigum yfir efsta fyrsta leikhluta 24-20. En Skagfirðingar hrukku heldur betur í gang, unnu annan leikhluta með þrettán stiga mun og voru níu stigum yfir í leikhléi 48-39. Stjarnan jafnaði í þriðja leikhluta 60-60 og spennan mikil allt til loka leiks. Stjörnumenn reyndust sterkari undir lokin og lönduðu fimm stiga sigri, 86-81 og sæti í bikarúrslitum.
Ingi Þór Steinþórsson er þjálfari Stjörnunnar.
sagði þjálfari Stjörnunnar. Sigtryggur Arnar Björnsson er leikmaður Tindastóls.
Í úrslitunum mætir Stjarnan Njarðvík sem vann öruggan sigur á ÍR í gærkvöldi 109-87. Leikurinn verður sýndur í beinni útsendingu á RÚV 2 kl. 19:45 annað kvöld. Fyrr um daginn mætast Haukar og Fjölnir í úrslitum í kvennaflokki. Útsending hefst á RÚV 2 klukkan 16:45.
Keppni hófst í úrvalsdeild karla í handbolta í gærkvöldi. Íslandsmeistarar Vals unnu Gróttu, ÍBV hafði betur gegn Víkingi og KA vann HK. Afturelding og Stjarnan mætast í kvöld og keppni í úrvalsdeild kvenna hefst svo á morgun.
Bikarúrslit karla og kvenna í körfubolta verða spiluð á morgun. Stjarnan og Njarðvík mætast í karlaflokki og Haukar og Fjölnir í kvennaflokki. 